b'\n_START_ARTICLE_\nMariner 1\n_START_SECTION_\nMisijos apra\xc5\xa1ymas\n_START_PARAGRAPH_\nTai buvo pirmoji Mariner programos misija. Kosmin\xc4\xaf aparat\xc4\x85 sunaikino saugumo specialistai, pre\xc4\x97jus 293 sekund\xc4\x97ms po paleidimo (09:26:16 UTC), kai raketa - ne\xc5\xa1\xc4\x97ja nukrypo nuo kurso. Prad\xc5\xbeioje, praradus ry\xc5\xa1\xc4\xaf su \xc5\xbdeme, variklio veikla buvo patenkinama, ta\xc4\x8diau v\xc4\x97liau, d\xc4\x97l programin\xc4\x97s \xc4\xafrangos klaidos, \xc4\xafvykdytas neplanuotas manevras, kur\xc4\xaf pasteb\xc4\x97jo manevr\xc5\xb3 saugumo specialistai. D\xc4\x97l \xc5\xa1io nes\xc4\x97kmingo manevro raketa tur\xc4\x97jo nukristi \xc4\xaf \xc5\xa0iaur\xc4\x97s Atlanto laivybinius kelius arba apgyvendint\xc4\x85 teritorij\xc4\x85. Susinaikinimo komanda buvo pasi\xc5\xb3sta likus 6 sekund\xc4\x97ms iki raketos atsiskyrimo, po kurio aparato sunaikinti neb\xc5\xabt\xc5\xb3 \xc4\xafmanoma. Radijo atsakiklis siunt\xc4\x97 signalus dar 64 sekundes po to, kai buvo pasi\xc5\xb3sta susinaikinimo komanda._NEWLINE_Nes\xc4\x97km\xc4\x99 akivaizd\xc5\xbeiai l\xc4\x97m\xc4\x97 du faktoriai. Atlas raketos - ne\xc5\xa1\xc4\x97jos radijo \xc5\xa1vyturio netinkamas veikimas s\xc4\x85lygojo tai, kad ilgam buvo prarandami periodiniai signalai. J\xc5\xb3 nebuvo 4 periodus, trunkan\xc4\x8dius nuo 1,5 iki 61 sekund\xc4\x97s. Taip pat buvo nustatyta, kad d\xc4\x97l \xe2\x80\x9eMariner 1\xe2\x80\x9c kompiuterio programin\xc4\x97je \xc4\xafrangoje esan\xc4\x8dios klaidos buvo galima perduoti neteisingus valdymo signalus raketai. Tais periodais, kai i\xc5\xa1 raketos nebuvo gaunami signalai, d\xc4\x97l programin\xc4\x97s \xc4\xafrangos klaidos kompiuteris neteisingai pri\xc4\x97m\xc4\x97 i\xc5\xa1 \xc5\xbeem\xc4\x97s si\xc5\xb3stuvo skleid\xc5\xbeiamus signalus, kai \xc5\xa1is \xe2\x80\x9eie\xc5\xa1kojo\xe2\x80\x9c raketos signal\xc5\xb3, ir sud\xc4\x97j\xc4\x99s \xc5\xa1iuos duomenis su mar\xc5\xa1ruto informacija siunt\xc4\x97 valdymui apskai\xc4\x8diuoti. D\xc4\x97l to kompiuteriu atliktos visi\xc5\xa1kai nereikalingos kurso korekcijos, d\xc4\x97l kuri\xc5\xb3 raketa pasisuko ir galutinai i\xc5\xa1krypo i\xc5\xa1 kurso.'